जेट एयरवेज़ ने अपने अधिकारियों की तनख्वाह में 5 से 25 फीसदी की कटौती का फैसला लिया है. कटौती का ऐलान ऐसे वक्त हुआ है जब घरेलू यात्रियों की संख्या में करीब 20 प्रतिशत सालाना की दर से बढ़ोतरी हो रही है. जहां दिल्ली और मुंबई जैसे शहरों में 18 प्रतिशत तक की बढ़ोतरी हुई है. वहीं रांची और सूरत जैसे शहरों में करीब 100 प्रतिशत या उससे अधिक का उछाल दर्ज किया गया है. जेट एयरवेज़ के सूत्रों के मुताबिक, ईंधन की बढ़ती कीमतों और रुपये में गिरावट से एयरलाइन की मुश्किलें बढ़ी हैं.